 Waxaa jira dhawr sababood oo loo tirinkaro in ay keeneen Dagaalladaan, balse tan ugu wayn ayaa ah in ay Dadwaynuhu u dulqaadan waayeen Cadaadiska Shabaab xilli ay wajahayaan dhibaato adag oo ka dhalatay Abaaraha taas oo gaarsiisay in ay dad Soomaaliyeed ay is-daldalaan, marka layaab ma ahan in ay Shacabka dhibanaha ahi uu ku dhiirado in uu Itaalkiisa kala hortago kuwa soo damaaciyay dabayaaaqada ka hartay Xoolahooda, waana taas sababta ay Bulsho aan haysan Hub iyo Dhaqaale ku filan ay dagaal toos ah la galaan Arxanlaawayaal ay garanayaan. 